Det blev til en historisk dansk guldmedalje ved EM i atletik i Amsterdam, da Sara Slott Petersen i dag sejrede på 400 meter hækkeløb.

Læs også : VIDEO Overlegen Sara Slott i EM-finale

Den 29-årige dansker var på sikker kurs hele vejen gennem løbet og løb over målstregen i helt overlegen stil i tiden 55,12 sekunder.

Den nærmeste konkurrent var polakken Joanna Linkiewicz, der kom i mål i tiden 55,33 sekunder.

Historisk guldmedalje

Det var den første danske guldmedalje ved EM til en kvindelig atletikudøver nogensinde, og den første medalje siden 1969, da Annelise Dam Olesen vandt sølv på 800 meter.

Finalens anden dansker Stina Troest endte på en 7.-pladsen i tiden 56,34, hvilket var lidt langsommere end hendes løb i semifinalen.